open-index/open-wikipedia-markdown huggingface dataset:
Turbína (Kežmarok)

[náhľad|Kežmarská Turbína, v pozadí [Lomnický štít a Kežmarský štít]]

**Turbína** je historická vodná elektráreň z roku 1910 nachádzajúca sa na juhozápadnom okraji mesta Kežmarok, v katastrálnom území obce Huncovce. Je to najstaršia nepretržite fungujúca elektráreň na Slovensku.

## História
Vodnú elektráreň dal postaviť Karl Wein, majiteľ významnej kežmarskej textilnej fabriky Karl Wein a spol. Prvá spišská mechanická tkáčovňa Kežmarok. Fabrika bola známa aj ako Weinova továreň, po druhej svetovej vojne bola premenovaná na Tatraľan. Turbína dodávala elektrickú energiu predovšetkým továrni a prebytkovú energiu mestu Kežmarok. Elektráreň stojí na umelom vodnom kanáli rieky Poprad s dĺžkou približne 3,5 km, do prevádzky bola spustená 15. novembra 1910. Tento dátum je uvedený aj na fasáde budovy. Svoju činnosť by Turbína zrejme začala skôr, komplikácie spôsobil zosuv pôdy v derivačnom kanáli. Ten musel byť spevnený železobetónovou ochrannou klenbou. Časť kanála je vedená pod povrchom zeme, tento úsek meria približne 1 km.

## Technológia
Stavebné práce vo výške okolo 400 000 korún vykonávala firma Pittel & Brauswetter. Firma Pohl a synovia z mesta Szombathely vyrobila turbíny, generátory pochádzajú z budapeštianskej manufaktúry Ganz a elektronika je prácou rakúskeho Siemensu. Dva generátory poháňa dvojica Francisových turbín. Maximálny výkon elektrárne je približne 500 kW. Po definitívnom začiatku výroby elektrickej energie boli na stĺpoch elektrického napätia osadené tabule varujúce ľudí pred nebezpečenstvom vysokého napätia. Pôvodné zariadenie je dodnes funkčné a je súčasťou elektrárne.

## Pamiatková ochrana
Objekty strojovne a rozdeľovne vody s turbínami boli 7. februára 1986 vyhlásené za kultúrne pamiatky.
## Galéria

Súbor:Kežmarok - Turbína 12.jpg|Voda regulovaná stavidlami sa do derivačného kanála vlieva medzi Veľkou Lomnicou a Huncovcami
Súbor:Kežmarok - Turbína 13.jpg|Stavidlá na začiatku derivačného kanála
Súbor:Kežmarok - Turbína 14.jpg|Časť derivačného kanála v Huncovciach
Súbor:Kežmarok - Turbína 8.jpg|Derivačný kanál medzi Huncovcami a Kežmarkom
Súbor:Kežmarok - Turbína 9.jpg|Pred Kežmarkom sa voda vlieva do podzemnej časti kanála
Súbor:Kežmarok - Turbína 6.jpg|Úsek derivačného kanála vedený pod zemou má dĺžku približne 1 km a ústí v Turbíne
Súbor:Kežmarok - Turbína 7.jpg
Súbor:Kežmarok - Turbína 10.jpg|Na veži je vyznačený dátum 15. november 1910, kedy uviedli Turbínu do prevádzky
Súbor:Kežmarok - Turbína 2.jpg|Detail fasády ukazuje miesto, odkiaľ pôvodne viedlo elektrické vedenie
Súbor:Kežmarok - Turbína 3.jpg
Súbor:Kežmarok - Turbína 4.jpg
Súbor:Kežmarok - Turbína 5.jpg
Súbor:Kežmarok - Turbína 11.jpg|Na konci derivačného kanála sa voda vlieva späť do rieky Poprad a ďalej preteká mestom Kežmarok

## Referencie

## Externé odkazy
* Elektráreň Turbína pri Kežmarku – článok na webe združenia Čierne diery

Kategória:Vodné elektrárne na Slovensku
Kategória:Elektrárne v Prešovskom kraji
Kategória:Technické pamiatky na Slovensku
Kategória:Huncovce
Kategória:Stavby v Kežmarku
AZEN – Aliancia za Európu národov

**AZEN – Aliancia za Európu národov** bola politická strana pôsobiaca na Slovensku. Strana AZEN bola zaregistrovaná na ministerstve vnútra dňa 27. októbra 2009. Jej predsedom sa hneď po jej založení stal vtedajší poslanec NR SR a podpredseda strany ĽS-HZDS Milan Urbáni. Podpredsedami strany sa stali vtedajšia poslankyňa NR SR Zdenka Kramplová a Ivan Valentovič bývalý minister zdravotníctva SR.

## Pred voľbami 2010
Predvolebný program strany AZEN sa zameriaval hlavne na financie, hospodárstvo a malých a stredných podnikateľov. Ďalej to bolo zdravotníctvo, sociálna politika a zahraničné veci. AZEN v predvolebnom období kritizoval hlavne strany ĽS-HZDS a SMER-SD. Stranu SMER-SD kritizoval hlavne za kradnutie tém, ktorým sa strana AZEN venovala. Politickú stranu ĽS-HZDS preto, že v nej podľa Urbániho nebola rovnocennosť medzi členmi. Taktiež za klamanie voličov svojou predvolebnou kampaňou. A tiež kritizoval stranu ĽS-HZDS preto lebo ho neprávom v decembri 2009 vylúčili zo strany. Vraj sa ešte ako člen ĽS-HZDS spolupodieľal na rozbehu Európskej demokratickej strany. Túto informáciu ale hneď po jej uverejnení Urbáni označil za nepravdivú. Strana AZEN sa vo februári 2010 rozhodla o volebnej spolupráci zo stranou RIS (Rómska iniciatíva Slovenska)..

## Volebné výsledky

## Po voľbách 2010
Politická strana AZEN sa po volebnom neúspechu, keď stranu vo voľbách do NR SR 2010 podporilo iba 3325 voličov, začala rozpadávať. Ako prvý ju opustil jej podpredseda Ivan Valentovič. Za ním nasledoval samotný predseda strany Milan Urbáni a s ním aj podpredsedníčka strany Zdenka Kramplová. Ako dôvod na opustenie strany uviedli všetci traja: *Odchádzame pre nekorektné správanie sa kancelára strany Mariána Ostatníka. Nie sme s ním ochotní ďalej spolupracovať, preto opúšťame stranu AZEN.* Kancelár strany Marián Ostatník sa hneď deň na to vyjadril ku celej veci takto: *Urbáni už nie je predsedom strany a už nie je ani členom už je to iba obyčajný dôchodca.* Dokonca Ostatník podal na Urbániho aj trestné oznámenie za falšovanie úradných listín. *Oni robili aj intrigy poza môj chrbát.* Ostatník tvrdil že ho ešte pred voľbami chceli zbaviť možnosti kandidovať na poslanca na údajnom sneme ktorý sa mal konať 9.marca 2010. Strana AZEN bola rozpustená v októbri  2010. Zároveň po jej rozpustení z AZENU vznikla nová strana a to Strana zelených. Vtedy už bývali predseda AZENu prestúpil do STRANY MODERNÉHO SLOVENSKA a od roku 2012 až doteraz je jej predsedom.

## Predstavitelia strany AZEN
### Predsedovia
*Milan Urbáni (20092010)
*Marián Ostatník (20102010)

### Podpredsedovia
*Zdenka Kramplová (20092010)
*Ivan Valentovič (2009-2010)

Kategória:Zaniknuté politické strany na Slovensku
Kategória:Organizácie založené v 2009
Holba

**Holba** (nárečovo: *hoľba*, *hauba*, *huoľba*) môže byť:
* stará objemová miera, pozri holba (objemová miera)
* typ pohára najmä na pivo, pozri holba (pohár)
* slangovo alebo nárečovo: farba v kartách, pozri pod hracia karta#Nemecké karty

**Holba** môže byť aj:
* priezvisko:
** Róbert Kasián Holba, slovenský misionár a vysokoškolský pedagóg 
** Vladislav Holba, slovenský chemik

## Referencie
Ekvalizáca histogramu

náhľad|Ekvalizácia histogramu
**Ekvalizácia [[Histogram|histogramu]]** () je technika spracovania obrazu v informatike, ktorá zvyšuje jeho kontrast. Jej cieľom je dosiahnutie rovnomerného zastúpenia všetkých jasových hodnôt v obraze, teda zmeniť rozloženie farieb tak, aby sa v histograme vyskytovalo čo najviac odtieňov. 

## Prehľad
náhľad|390x390bod|Ekvalizácia histogramu: (a) pôvodný obrázok, (b) obrázok po ekvalizácii, (c) histogram pôvodného obrázku a (d) histogram výstupného obrázku.
Histogram môže byť v tomto prípade interpretovaný ako dátová štruktúra, ktorá obsahuje počet pixelov jednotlivých intenzít. Pre 8-bitový šedotónový obrázok je potrebných 256 tried (stĺpcov) histogramu. Pre obrázky s viac bitovou hĺbkou je potrebný iný, vhodný počet tried. 

Ekvalizáciu histogramu je vhodné použiť vtedy, ak obrázok vyzerá vyblednuto a nemá dostatočný kontrast. Cieľom ekvalizácie je rozložiť najviac sa vyskytujúce intenzity jasu do viacerých častí histogramu, a tým ho urobiť viac plochým. Ekvalizácia zvyšuje hodnoty jasných pixelov ku maximu a znižuje hodnoty tmavých pixelov ku minimu.

## Príklad výpočtu
Majme 8-bitový šedotónový obrázok s hodnotami:

Na výpočet hodnôt výstupného obrázku sú potrebné nasledujúce kroky:

* vytvoriť histogram obrázku H(i)
* vytvoriť kumulatívny histogram\ K(j) = \sum_{j=0}^i H(i)

* vypočítať hodnotu nového pixelu podľa vzorca: 
h(v) =
 \mathrm{round}
 \left(
   \frac {K(v) - K_{min}} {(M \times N) - K_{min}}
   \times (L - 1)
 \right)


kde Kmin je najmenšia nenulová hodnota kumulatívneho histogramu (v tomto príklade 1), M × N uvádza počet pixelov obrázku (pre tento príklad 8*8=64 pixelov) a L je počet úrovní jasu (vo väčšine prípadov, ako aj v tomto, je to 256).

Rovnica pre tento príklad teda bude: 
h(v) =
 \mathrm{round}
 \left(
   \frac {K(v) - 1} {63}
   \times 255
 \right)


Napríklad, pre pixel s hodnotou 78 je hodnota z kumulatívneho histogramu 46 (hodnota 78 je použitá v 7. stĺpci a 8. riadku). Normalizovanú hodnotu vypočítame:


h(78) =
 \mathrm{round}
 \left(
   \frac {46 - 1} {63}
   \times 255
 \right)
=
 \mathrm{round}
 \left(
   0.714286
   \times 255
 \right)
=
182


Nasledujúca tabuľka zobrazuje v - hodnotu pixelu, H(v) - histogram (počet výskytov hodnoty pixelu), K(v) - kumulatívny histogram a h(v) - výsledná ekvalizovaná hodnota.

: 

Výsledné hodnoty obrázku:

: Porovnanie vstupného a výstupného obrázku: 
200x200bod 
200x200bod 

## Referencie

Kategória:Spracovanie obrazu
Parkway Drive

**Parkway Drive** je austrálska metalová skupina z Byron Bay v Novom Južnom Walese, založená v roku 2003. Do roku 2018 vydala šesť štúdiových albumov, jedno EP, dve DVD, split album a jednu knihu s názvom „*Ten Years of Parkway Drive*“. Posledné štyri albumy skupiny sa dostali do top 10 austrálskych ARIA Charts, pričom *Ire* dosiahol číslo 1 v októbri 2015 a *Reverence* v máji 2018.

Zostava kapely je konzistentná od príchodu basgitaristu Jiu O’Connora v roku 2006, po odchode basgitaristov Bretta Versteega v roku 2004 a Shauna Casha v roku 2006.

## Zostava
;Súčasná zostava
* Winston McCall – spev (od 2003)
* Jeff Ling – sólová gitara (od 2003)
* Luke „Pig“ Kilpatrick – rytmická gitara (od 2003)
* Ben „Gaz“ Gordon – bicie (od 2003)
* Jia „Pie“ O’Connor  – basgitara (od 2006)

;Bývalí členovia
* Brett „Lagg“ Versteeg – basgitara, sprievodný spev (20032004)
* Shaun „Cashy“ Cash – basgitara (20042006)

;Časová os

## Diskografia
;Štúdiové albumy
* *[[Killing with a Smile (album Parkway Drive) | Killing with a Smile]]* (2005)
* *[[Horizons (album Parkway Drive)|Horizons]]* (2007)
* *[[Deep Blue (album Parkway Drive) | Deep Blue]]* (2010)
* *[[Atlas (album Parkway Drive) | Atlas]]* (2012)
* *[[Ire (album Parkway Drive) | Ire]]* (2015)
* *[[Reverence (album Parkway Drive) | Reverence]]* (2018)
* *[[Darker Still (album Parkway Drive) | Darker Still]]* (2022)

;Živé albumy
* *Viva the Underdogs* (2020)

;EP
* *Split CD* (v spolupráci s I Killed the Prom Queen, 2003)
* *Don’t Close Your Eyes* (2004)

## Referencie

## Iné projekty


Kategória:Austrálske heavymetalové hudobné skupiny
Kategória:Hudobné skupiny z 2003
Kategória:Pätice v hudbe
Kategória:Držitelia ceny ARIA Award
Rockwell (hudobník)

**Kennedy William Gordy** (* 15. marec 1964, Detroit, Michigan, USA), známy ako **Rockwell**, je bývalý americký R&B hudobník a pesničkár. Je synom Berryho Gordyho Jr., zakladateľa a CEO vydavateľstva Motown, s ktorým mal podpísanú zmluvu.

Rockwell začal svoju kariéru v roku 1983 singlom „Somebody’s Watching Me“. Na nahrávke sa zúčastnili spevákovi kolegovia z detstva: Michael Jackson a Jermaine Jackson (ktorý bol jeho švagrom). Táto skladba sa dostala na popredné miesta v amerických a britských hitparádach a stala sa hlavným hitom umelca. Do roku 1991 vydal Rockwell celkovo tri albumy a tucet singlov, ktoré však nezopakovali debutový úspech.

## Diskografia
* *Somebody's Watching Me* (1984)
* *Captured* (1985)
* *The Genie* (1986)

## Filmografia
Rockwell sa objavil v seriáli *[[Soul Train]]* 2. februára 1985 (14. séria, 17. epizóda).

## Referencie

* 

## Externé odkazy
*

Kategória:Speváci USA
Kategória:Popoví speváci USA
Kategória:Speváci-skladatelia USA
Kategória:Dance hudobníci USA
Kategória:Speváci afroamerického pôvodu
Kategória:Osobnosti z Detroitu
SPKK – Spoločnosť priateľov krásnych kníh

**SPKK – Spoločnosť priateľov krásnych kníh**, bola najstaršou edíciou, ktorá vychádzala, vo vydavateľstve Slovenský spisovateľ. Prvé knihy v edícii vyšli už roku 1927. Vychádzali v nej svetové diela beletrie i kriminálneho žánru. Okrem klasikov ako Ernest Hemingway a Honoré de Balzac v nej nájdete autorov ako Ed McBain alebo Georges Simenon. Edícia mala do zväzku 100, mierne odlišný názov, ***SPKK – Spoločnosť priateľov klasických kníh***.

## Zoznam vydaných kníh
### Knihy vydané pred rokom 1989

### Knihy vydané od roku 1989

### Knihy vydané mimo poradia

## Externé odkazy
* Antikvariát u Slimáka, https://www.wallstreet.sk/antique.php?page=antikvariat_edicia&edicia=SPKK
* Databazeknih.cz, edice SPKK - Spoločnosť priateľov krásnych kníh

Kategória:Knižné edície
Kategória:Slovenský spisovateľ
Horizons (album Parkway Drive)

***Horizons*** je druhý štúdiový album austrálskej metalcoreovej skupiny Parkway Drive. Vyšlo 6. októbra 2007 prostredníctvom vydavateľstva Resist and Epitaph Records a produkoval ju Adam Dutkiewicz. Album bol nahraný vo Westfielde, Massachusetts v Zing Studios v máji 2007. Album po vydaní zožal pozitívnu kritiku. Záznam bol v tom čase prekvapivým komerčným úspechom skupiny, ktorý sa umiestnil na 6. mieste v rebríčku ARIA Albums Chart, čo bol v prípade austrálskej metalovej kapely v roku 2007 neslýchaný úspech.

## Nahrávanie
Nahrávanie sa uskutočnilo v máji 2007 v Zing Studios vo Westfield, Massachusetts v Spojených štátoch. Ako producent účinkoval Adam Dutkiewicz z Killswitch Engage. McCall v súvislosti s procesom nahrávania vysvetlil: „Skladby, zvuky, rýchlosť, sila a produkcia sa posunula o krok ďalej. Vďaka ďalšej spolupráci s Adamom bola naša práca super ľahká a zároveň veľmi príjemná.“

## Hodnotenie albumu
Album dostal od kritikov zmiešané recenzie. Allmusic dal albumu pozitívnu recenziu, ale povedal: „*Horizons* je podľa predlohy striktne metalcorový album. Je však dodávaný s dostatkom talentu a vášne na to, aby vytvoril súbor piesní, ktoré by mohli ľahko skončiť ako jednotvárne a nudné v menej schopných rukách.“

## Hudobné rebríčky
14. októbra 2007 sa *Horizons* dostal na 6. miesto v rebríčku ARIA Albums Chart a na 27. miesto v rebríčku najlepších amerických vyhľadávačov Heatseekers.

## Produkcia
Obsadenie podieľajúce sa na vzniku albumu:

;Parkway Drive
* Winston McCallspev
* Jeff Lingsólová gitara
* Luke „Pig“ Kilpatrickrytmická gitara
* Jia „Pie“ O’Connorbasgitara
* Ben „Gaz“ Gordonbicie

;Hostia na albume
* Slo-Han Tu-Dixgitarové sólo v „Breaking Point“
* Pete Abordispev v „Dead Man’s Chest“

;Produkcia
* Adam DutkiewiczProducent, Audio inžinier, mxing
* Tom BakerAudio mastering
* Jim „Labs“ Fogartyasistent nahrávania
* Switzerland Designdizajn obalu
* Gordon Ballcover art, fotograf
* Ben Pobjoyfotograf
* Glennie Whittall ilustrácie

## Referencie

Kategória:Hudobné albumy z 2007
Kategória:Albumy skupiny Parkway Drive
Björn Gelotte

**Björn Gelotte** (* 27. august 1975, Göteborg) je švédsky skladateľ a gitarista melodicko-death metalovej skupiny In Flames. Ku kapele sa pripojil ako bubeník, no po albumoch *[[The Jester Race]]* a *[[Whoracle]]* sa stal jej sólovým gitaristom, kde nahradil Glenna Ljungströma.

V marci 2004 sa umiestnil spolu s druhým gitaristom In Flames, Jesperom Strömbladom, na 70. priečke zo 100 najlepších heavy metalových gitaristov všetkých čias.

## Nástroje
;Gitary

Björn Gelotte používa gitary typu Les Paul od výrobcov Gibson a Epiphone. Firma Epiphone pre neho vytvorila vlastný model gitary „Jotun“, ktorý okrem spracovania Gelotteho požiadavok na komponenty obsahuje zo zadnej strany gitary aj vstavaný otvárač na pivo. Táto gitara má na hlave taktiež štylizovanú verziu loga kapely In Flames, a rovnako ako všetky gitary, ktoré Gelotte používa je osadená aktívnymi snímačmi 81 a 85 od firmy EMG. Väčšinu piesní, ktoré hrá, sú v ladení A# alebo C Standard.

;Zosilňovače

* Marshall JVM 410H
* Peavey 5150
* EVH 5150 III
* Mesa Boogie Dual Rectifier
;Príslušenstvo

Gelotte používa upravené Dunlop struny, obalené v inom materiáli, kvôli jeho alergii na nikel. Okrem strún používa Gelotte taktiež od firmy Dunlop aj trsátka.

## Diskografia

* *[[The Jester Race]]* (1996, bicie)
* *[[Whoracle]]* (1997, bicie)
* *[[Colony]]* (1999, gitara)
* *[[Clayman]]* (2000, gitara)
* *[[Reroute to Remain]]* (2002, gitara)
* *[[Soundtrack to Your Escape]]* (2004, gitara)
* *[[Come Clarity]]* (2006, gitara)
* *[[A Sense of Purpose]]* (2008, gitara)
* *[[Sounds of a Playground Fading]]* (2011, gitara)
* *[[Siren charms]]* (2014, gitara)
* *[[Battles]]* (2016, gitara)
* *[[Down, Wicked & No Good]]* (2017, gitara)
* *[[I, the Mask]]* (2019, gitara)

## Referencie


## Iné projekty

Kategória:Švédski heavymetaloví bubeníci
Kategória:Švédski heavymetaloví gitaristi
Kategória:Multiinštrumentalisti
Kategória:Členovia skupiny In Flames
Kategória:Členovia skupiny Pendulum
Kategória:Osobnosti z Göteborgu
Nórska cirkev

náhľad|Logo Nórskej cirkvi
**Nórska cirkev** alebo **cirkev Nórska** (po nórsky: *Den norske kyrkja*) je luteránska cirkev, ktorá podľa ústavy slúži ako ľudová cirkev Nórska. Je to najväčšia cirkev v Nórsku a do 19. storočia bolo členstvo v nej povinné pre každého občana.

Do 16. storočia bolo Nórsko katolíckou krajinou. Reformácia v rokoch 1536-1537 prerušila vzťahy s Rímom, čo vyústilo do vzniku samostatnej cirkvi celkom podriadenej panovníkovi. Až do modernej doby nebola cirkev len náboženskou organizáciou, ale aj jedným z najmocnejších prostriedkov kráľovskej autority a dôležitou súčasťou administratívy. Nórska cirkev bola štátom považovaná za jedinú priamu nástupkyňu predchádzajúcej nórskej katolíckej cirkvi.

Nórska cirkev sa hlási k Biblii, Apoštolskému, Nicejsko-carihradskému, Athanaziánskemu a Augsburskému vyznaniu a k Malému Lutherovmu katechizmu ako aj ostatným teologickým textom luteranizmu. Nórska cirkev zachováva ornáty, biskupské insígnie, hierarchické usporiadanie, kadidlo a iné. 

Nórska cirkev ordinuje aj ženy do duchovnej služby a sobáši aj páry rovnakého pohlavia. Taktiež je členom Spoločenstva Porvoo a Svetového luteránskeho zväzu. 

Nórska cirkev má episkopálno-synodálne zriadenie. Cirkev má 1284 farností, 106 dekanátov a 11 diecéz. V roku 2016 mala cirkev 3 758 070 pokrstených členov. V roku 2016 Nórska cirkev zaviedla online registráciu veriacich na svojich internetových stránkach. Nový systém bol zavedený po kritike neporiadku v evidencii členov.  V prvom týždni po spustení systému cirkev opustilo 15 053 ľudí (čo bolo takmer ako za celý rok 2015).

## Reformácia v Nórsku
[náhľad|293x293bod|Katedrála v [Oslo|Osle]]
Kráľ Kristián III. sa ako osemnásť ročný stretol vo Wittenbergu s učením Martina Luthera a stal sa presvedčeným luteránom. Vo svojej krajine vyhlásil luteranizmus za jedinú oficiálnu vieru. Mníšske rády boli rozpustené a katolíkom bol pobyt v krajine zakázaný pod trestom smrti. Výnimku mali len zahraniční diplomati a ich služobníctvo. Katolícki biskupi boli uväznený a na ich miesta nastúpilo osem superintendentov. Medzi významné osobnosti dánsko-nórskej reformácie patria napr. Hans Tausen alebo Johannes Bugenhagen.

## Referencie

## Iné projekty

## Externé odkazy
* "The Scandinavian Reformers"
* Norway, the Lutheran Church of in the Lutheran Cyclopedia

## Zdroj

Kategória:Protestantské cirkvi
Kategória:Náboženstvo v Nórsku
Švédska cirkev

náhľad|Logo Švédskej cirkvi
náhľad|220x220bod|Spievaná omša s ordináciou nových kňazov a diakonov v Štokholme.
**Švédska cirkev** ( je luteránska cirkev a najväčšia cirkev na území Švédska. Do roku 2000 bola štátnou cirkvou. Formálne sa ku nej hlási 5,6 milióna osôb, čo predstavuje 52,8 % obyvateľov Švédska. Švédska cirkev má 13 diecéz.

Švédska cirkev sa hlási k Biblii, Apoštolskému, Nicejsko-carihradskému, Athanaziánskemu a Augsburskému vyznaniu a k Malému Lutherovmu katechizmu ako aj ostatným teologickým textom luteranizmu. Švédska cirkev zachováva ornáty, biskupské insígnie, hierarchické usporiadanie, kadidlo a iné.

Švédska cirkev ordinuje aj ženy do duchovnej služby a sobáši aj páry rovnakého pohlavia. Je členom Spoločenstva Porvoo, Svetového luteránskeho zväzu, Konferencie európskych cirkví a Svetovej rady cirkví. Cirkev je v plnom sviatostnom spoločenstve s Utrechtskou úniou starokatolíckych cirkví. Uppsalským arcibiskupkom je v súčasnosti Martin Módeus.

## Reformácia vo Švédsku
Reformačné myšlienky priniesli do Švédska bratia Olaus a Laurentius Petriovci. Obaja študovali na univerzite vo Wittenbergu kde boli ovplyvnení Martinom Lutherom a Philippom Melanchthonom. Olaus dokončil magisterské štúdia v roku 1519 a s bratom sa vrátili do Švédska. Keď Gustáv I. v roku 1523 prevzal moc, obrátil sa na rímskeho pápeža so žiadosťou, aby sa arcibiskupom stal Johannes Magnus namiesto Gustáva Trolla. Kráľ sľúbil, že ostane verný cirkvi ak mu pápež vyhovie. Pápež však chcel, aby bol arcibiskupom Gustáv Troll. Kráľ proti tomu protestoval propagovaním reformátorov bratov Petriovcov a Laurentia Andreae a podporou reformačnej tlače. Bratia Petriovci pomohli pri preklade Biblie do švédčiny. Švédsko sa ako prvá krajina vyhlásila luteránskou.

## Referencie


## Iné projekty

## Externé odkazy
* 

## Zdroj

Kategória:Protestantské cirkvi
Kategória:Náboženstvo vo Švédsku
Chránené vtáčie územie Tribeč

**Chránené vtáčie územie Tribeč** vzniklo s cieľom zachovať biotopy pre európsky významné druhy vtákov a biotopy sťahovavých druhov vtáctva, aby boli zabezpečené podmienky ich prežitia a reprodukcie. Je to jeden z typov chráneného územia členskej krajiny Európskej únie s názvom NATURA 2000.

Územie bolo vyhlásené vládou Slovenskej republiky dňa 1. februára 2008 nadobudla účinnosť vyhláška Ministerstva životného prostredia Slovenskej republiky č. 17/2008 Z.z. Výmera chráneného územia predstavuje  a nachádza sa na území okresov Nitra, Topoľčany, Zlaté Moravce, Partizánske a katastrálnych území Horné Lefantovce, Dolné Lefantovce, Jelenec, Bádice, Žirany, Výčapy-Opatovce, Podhorany (Mechenice, Sokolníky), Preseľany, Práznovce, Solčany, Krnča, Nitrianska Streda, 
Čeľadince, Koniarovce, Hrušovany, Kovarce, Súlovce, Topoľčany, Oponice, Hosťovce, Lovce, Velčice, Kostoľany pod Tribečom, Ladice, Zlatno, Bošany (Veľké Bošany, Baštín), Klátova Nová Ves a Janova Ves.

## Dôvod ochrany
Predmetom ochrany sú nasledujúce druhy vtákov:

* **kritériové druhy**: orol kráľovský a penica jarabá

*pravidelne hniezdi > 1% národnej populácie druhov: ďateľ prostredný, hrdlička poľná, krutohlav hnedý, lelek lesný, muchár sivý, muchárik bielokrký, prepelica poľná, včelár lesný, výr skalný a žltochvost hôrny.

## Referencie

## Pozri aj
* Tribeč

## Iné projekty

Tribeč
Kategória:Chránené územia v okrese Nitra
Kategória:Chránené územia v okrese Topoľčany
Kategória:Chránené územia v okrese Zlaté Moravce
Kategória:Chránené územia v okrese Partizánske
Kategória:Čeľadince
Kategória:Koniarovce
Hrušovany
Kategória:Kovarce
Kategória:Súlovce
Kategória:Topoľčany
Kategória:Oponice
Hosťovce
Kategória:Lovce
Velčice
Kategória:Kostoľany pod Tribečom
Kategória:Ladice
Zlatno
Kategória:Bošany
Kategória:Klátova Nová Ves
Chránené vtáčie územie Dunajské luhy

**Chránené vtáčie územie Dunajské luhy** vzniklo s cieľom zachovať biotopy pre európsky významné druhy vtákov a biotopy sťahovavých druhov vtáctva, aby boli zabezpečené podmienky ich prežitia a reprodukcie. Je to jeden z typov chráneného územia členskej krajiny Európskej únie s názvom NATURA 2000.

Územie bolo vyhlásené vládou Slovenskej republiky dňa 15. novembra 2008 nadobudla účinnosť vyhláška Ministerstva životného prostredia Slovenskej republiky č. 440/2008 Z.z., ktorá bola doplnená vyhláškou Ministerstva životného prostredia Slovenskej republiky č. 466/2013 a novela nadobudla účinnosť 1. januára 2014. Výmera chráneného územia predstavuje  a nachádza sa na území okresov Bratislava II, Bratislava IV, Bratislava V, Senec, Dunajská Streda, Komárno, Nové Zámky a katastrálnych území Podunajské Biskupice, Ružinov, Karlova Ves, Čunovo, Jarovce, Rusovce, Petržalka, Hamuliakovo, Kalinkovo, Nové Košariská, Baka, Bodíky, Dobrohošť, Gabčíkovo, Kľúčovec, Kyselica, Medveďov, Rohovce, Sap, Šamorín (aj Mliečno a Čilistov), Šuľany, Vojka nad Dunajom, Číčov, Iža, Klížska Nemá, Komárno, Kravany nad Dunajom, Moča, Nová Stráž, Patince, Radvaň nad Dunajom, Trávnik, Veľké Kosihy, Zlatná na Ostrove, Chľaba, Kamenica nad Hronom, Mužla, Obid a Štúrovo.

## Dôvod ochrany
Predmetom ochrany sú nasledujúce druhy vtákov:

* **kritériové druhy**: beluša malá, bučiačik močiarny, čajka čiernohlavá, haja tmavá, hlaholka severská, hrdzavka potápavá, chochlačka vrkočatá, chochlačka sivá, kačica chrapačka, kačica chripľavka, kalužiak červenonohý, orliak morský, potápač malý, rybár riečny a rybárik riečny

*pravidelne hniezdi > 1% národnej populácie druhov: bocian čierny, brehuľa riečna, kaňa močiarna a ľabtuška poľná
** po vyhlasení, v priebehu podrobného monitoringu, boli zistené ďalšie druhy dosahujúce > 1% národnej populácie: čajka malá, čajka sivá,   čajka žltonohá, neskôr aj kormorán malý a čorík čierny

## Referencie

## Pozri aj
* Dunajské luhy

## Iné projekty

Kategória:Chránené vtáčie územia na Slovensku
Kategória:Chránené územia v okrese Nitra
Kategória:Chránené územia v okrese Bratislava II
Kategória:Chránené územia v okrese Bratislava IV
Kategória:Chránené územia v okrese Bratislava V
Kategória:Chránené územia v okrese Senec
Kategória:Chránené územia v okrese Dunajská Streda
Kategória:Chránené územia v okrese Komárno
Kategória:Chránené územia v okrese Nové Zámky
Kategória:Podunajské Biskupice
Kategória:Ružinov
Kategória:Karlova Ves
Kategória:Čunovo
Kategória:Jarovce
Kategória:Rusovce
Kategória:Petržalka
Kategória:Hamuliakovo
Kategória:Kalinkovo
Kategória:Baka
Kategória:Bodíky
Dobrohošť
Gabčíkovo
Kategória:Kľúčovec
Kyselica
Kategória:Medveďov
Kategória:Rohovce
Kategória:Sap
Šamorín (aj Mliečno a Čilistov)
Kategória:Vojka nad Dunajom
Kategória:Číčov
Kategória:Iža
Kategória:Klížska Nemá
Kategória:Komárno
Kategória:Kravany nad Dunajom
Kategória:Moča
Kategória:Patince
Kategória:Radvaň nad Dunajom
Trávnik
Kategória:Veľké Kosihy
Kategória:Zlatná na Ostrove
Kategória:Chľaba
Kategória:Kamenica nad Hronom
Kategória:Mužla
Kategória:Obid 
Kategória:Štúrovo
Berytská právnická škola

náhľad|Základňa (možno pohrebnej) sochy právnika Patrikia objavená v Bejrúte
**Berytská právnická škola** alebo **bejrútska právnická škola** bola renomovaná antická škola (rímskeho) práva v Beryte (dnešný Bejrút). Hoci podľa niektorých názorov vznikla už za vlády cisára Hadriána, o jej pôsobení s istotou vieme až v 3. storočí. Pôsobilo na nej veľké množstvo neskoro-rímskych právnikov, medzi najvýznamnejších patrili Patrikios, Leontios, Thalelaios či Eudoxios. Vďaka vysokej povestí povolal cisár Justinián dvoch univerzitných profesorov, Anatolia a Dorothea do Konštantínopola, kde sa spolu s Triboniánom podieľali na práci kodifikačnej komisie justiniánskej kodifikácie neskôr nazvanej Corpus iuris civilis. Samotné Digesta Iustiniani (najvýznamnejšia časť kodifikácie) vo svojom úvode vyzdvihujú postavenie Berytu a jeho školy a oprávňujú ju učiť justiniánske právo.

Študenti školy boli prijímaní z celej východnej časti Rímskej ríše od Grécka po Arméniu a Egypt. Okrem samotného práva sa študenti učili aj umeniu rétoriky. Jazykom školy bola pôvodne latinčina. Absolventi často nachádzali uplatnenie v ríšskej správe i v súdoch, na škole študovali pohania aj kresťania. Mnohí z kresťanských študentov neskôr získali vysoké cirkevné posty. Značný bol vplyv školy na ekonomiku mesta. Škola v meste pôsobila do roku 551, keď bola po ničivom zemetrasení prenesená do Sidónu. Pád Levanty do rúk Arabom a zánik rímskej právnej školy prispel k úpadku štúdiu práv v Byzantskej ríši. 

Vďaka škole bol Bejrút prezývaný aj matkou či ošetrovateľkou práv (*Nutrix Legum*). Dielo *[[Expositio totius mundi et gentium]]* napísané neznámym Rimanom v období vlády Constantia II. Bejrút popisuje ako: *„najpôvabnejšie mesto s právnickými školami, ktoré zaisťujú stabilitu celého rímskeho právneho systému. Odtiaľ prichádzajú učení muži, ktorí pomáhajú sudcom na celom svete a svojimi znalosťami zákonov chránia provincie, do ktorých sa zasielajú právne normy.“*
 
## Referencie
 

## Ďalšia literatúra
* 
 

Kategória:Rímske právo
Kategória:Právo v Byzantskej ríši
Kategória:Bejrút
Kategória:Školy v Libanone
Kategória:Právnické fakulty
Jennifer Carpenterová

**Jennifer Carpenterová** (; * 7. december 1979, Louisville, Kentucky, USA) je americká herečka, známa predovšetkým úlohou Debry Morganovej, zo seriálu *[[Dexter (seriál)|Dexter]]*.

## Detstvo a mladosť
Carpenterová sa narodila 7. decembra 1979 v meste Louisville v štáte Kentucky. Študovala na Juilliard School v New Yorku, v rokoch 19982002.

V roku 2002, krátko pred maturitou, hrala na Broadwayi v predstavení *The Crucible*, po boku Liama Neesona a Laury Linneyovej.

## Kariéra
Jej prvá významnejšia úloha vo filme prišla v roku 2005, keď ju Laura Linneyová, doporučila na rolu Emily Rose, vo filme *[[V moci diabla]]*, ktorý zachytáva skutočné udalosti, ktoré sa udiali v roku 1976 v Nemecku. Za svoj herecký výkon získala niekoľko nominácii a ocenení.

V roku 2006 prijala rolu Debry Morganovej v seriáli *[[Dexter (seriál)|Dexter]]*. V roku 2008 získala za svoj herecký výkon ocenenie Saturn Award.

V roku 2008 sa objavila v zombie filme *Quarantine*.

Na začiatku roku 2015 bola obsadená do dramatického seriálu CBS *Limitless*, v ktorom si zahrala po boku Jakea McDormana. Natáčanie sa skončilo po prvej sérií.

V roku 2019 prijala rolu Erici Sheperd, v televíznom seriáli *The Enemy Within*.

## Súkromný život
V rokoch 2008 až 2011 tvorila pár, so svojim hereckým kolegom zo seriálu *Dexter*, Michaelom C. Hallom. Vo februári 2015 oznámila, že je tehotná s hudobníkom Sethom Avettom. Narodil sa im syn v auguste 2015 a zosobášili sa v máji 2016.

## Iné projekty

## Externé odkazy
* 

## Zdroj

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Dabingové herečky USA
Kategória:Osobnosti z Louisvillu (Kentucky)
Kategória:Absolventi Juilliard School
Islandská cirkev

**Islandská cirkev** (islandsky: *Hin evangelíska lúterska kirkja*) je luteránska národná cirkev na Islande. Je členom Spoločenstva Porvoo, Svetového luteránskeho zväzu a Svetovej rady cirkví. V roku 2023 mala 227 259 členov, t.j. asi 58,6 % všetkých Islanďanov. Vznikla oddelením sa od Dánskej cirkvi v roku 1540.

Islandská cirkev sa hlási k Biblii, Apoštolskému, Nicejsko-carihradskému, Athanaziánskemu a Augsburskému vyznaniu a k Malému Lutherovmu katechizmu ako aj ostatným teologickým textom luteranizmu. Islandská cirkev zachováva ornáty, biskupské insígnie, hierarchické usporiadanie, kadidlo a iné.  

Je členom Svetového luteránskeho zväzu a Spoločenstva Porvoo. Do duchovnej služby ordinuje aj ženy a sobáši aj páry rovnakého pohlavia. 

## Reformácia na Islande
Keď kráľ Kristián III. v roku 1537 vyhlásil luteranizmus za oficiálne náboženstvo Dánsko-Nórska, zastihlo to aj Island, kedže v tej dobe spadal pod spomínanú krajinu. Reformácia na Islande sa skončila nezákonnou popravou biskupa Jóna Arasona a jeho dvoch synov. Po tomto akte bol Island oficiálne luteránsky.

## Referencie

## Externé odkazy
*

## Zdroj

Kategória:Kresťanstvo na Islande
Kategória:Protestantské cirkvi
Hadždž

**Hadždž** (iné názvy: **haddž**, **hadž**;  [vyslov: haddž]) alebo zriedkavo **hidždža** (iné názvy: **hiddža**, **hidža**, **hidžah**;  [vyslov: hiddža alebo hiddžah]) je každoročná islamská púť do Mekky v Saudskej Arábii. Ide o jeden z piatich pilierov islamskej viery. Je povinné pre každého dospelého moslima, ak na to má prostriedky, aby aspoň raz za život vykonal túto púť. Každý rok sa jej zúčastňuje viac ako dva milióny moslimov z celého sveta.

Z náboženského hľadiska ide o pozastavenie svetských aktivít, hrdosti a ega človeka a odovzdanie sa bohu. Púť je fyzickou demonštráciou moslimských predstáv o ľudskej rovnosti a jednote, stelesnenie islamu v akcii.

Púť trvá niekoľko dní a vyžaduje si niekoľko rituálnych úkonov. Veriaci sa obliekajú do osobitného pústnického odevu ihrámu, ktorý symbolizuje absenciu z túžob. Veriaci sa modlia, spievajú a rozjímajú. Sprievod moslimov sa pohybuje smerom z Veľkej mešity v Mekke do Káby, na pahorky Safá a Marwa v údolí Miná, do údolia Arafát, na miesto Muzdalifa a späť na pahorky.

## Referencie

## Galéria
Súbor:As pilgrims prepare to return to their homes, Saudi authorities begin to prep for next year's Hajj - Flickr - Al Jazeera English.jpg|náhľad|Pútnici v roku 2010 vo Veľkej mešite.

Kategória:Islam
Kategória:Púte
Hans Tausen

**Hans Tausen** (* 1494, Birkende, ostrov Fyn† 11. november 1561, Ribe) bol dánsky luteránsky teológ, duchovný a reformátor. Bol evanjelickým biskupom v Ribe a autorom prekladu Pentateuchu v dánčine. Pre svoje zásluhy o reformáciu v Dánsku býva nazývaný aj ako „dánsky Luther“.

## Životopis
O jeho mladosti sa vie veľmi málo. Pôvodne bol katolíkom a istý čas bol mníchom v ráde špitálnikov v Antvorskove. Najprv študoval a vyučoval v Rostocku (15161521), neskôr v Kodani (15211522). Na univerzite v Leuvene sa stretol s flámskym humanizmom a začal sa zaujímať o klasické jazyky. Vynikal v latinčine, gréčtine a hebrejčine. Neskôr odišiel študovať na univerzitu do Wittenbergu, kde sa oboznámil s teológiou Martina Luthera a osvojil si jeho učenie. Po návrate do Dánska v roku 1525 bol pre jeho zmýšľanie na krátko uväznený svojím rádom. Po prepustení začal vo Viborgu šíriť myšlienky reformácie. Vydal viaceré príručky pre bohoslužby, ktoré mali veľký význam pri vytváraní reformovanej liturgie v Dánsku. Po opustení rádu ho kráľ Frederik I. v roku 1526 ustanovil za kaplána. Tausen a jeho spoločníci následne vytvorili Dánske vyznanie viery v 43 článkoch.

Po smrti Frederika I. v roku 1533 ho biskup Joachim Rønnow obvinil z rúhania a vyhostil z diecéz Sjaelland a Skåne. Obyvatelia proti biskupovi povstali a len na Tausenov zásah nedošlo k jeho poprave. Rønnow zrušil odsúdenie a povolil Tausenovi kázať v diecéze pod podmienkou, že zmierni svoj tón. O rok neskôr prijali dánski luteráni zmierlivejšie Augsburské vyznanie viery, ktoré sa salo základom dánskej reformácie. Po konečnom triumfe reformácie v Dánsku v roku 1536 sa z Tausena stal lektor hebrejčiny na univerzite v Kodani a v roku 1542 sa stal luteránskym biskupom v Ribe. Medzi jeho literárne diela patria kázne, hymny a preklad Pentateuchu z hebrejčiny do dánčiny (1535). Tausen mal veľký vplyv na prijatie reformácie v Dánsku. Zomrel 11. novembra 1561 v Ribe.

## Referencie

## Iné projekty

Kategória:Dánski teológovia
Kategória:Dánski prekladatelia
Kategória:Protestantskí teológovia
Kategória:Dánski luteránski biskupi
Hugh Jackman

**Hugh Michael Jackman** (* 12. október 1968, Sydney, Austrália) je austrálsky herec, filmový producent a spevák. Známy je vďaka stvárneniu Wolverina vo filmovej sérii X-men, no hral aj vo filmoch Austrália, Dokonalý trik, Van Helsing a Bedári. Za rolu Jeana Valjeana bol nominovaný na Oskara za najlepší mužský herecký výkon a získal ocenenie Zlatý glóbus za najlepší mužský herecký výkon v komédii/muzikáli.

## Iné projekty

## Zdroj
* 

Kategória:Osobnosti zo Sydney
Kategória:Austrálski herci
Kategória:Austrálski filmoví herci
Kategória:Austrálski televízni herci
Kategória:Austrálski divadelní herci
Kategória:Austrálski dabingoví herci
Kategória:Austrálski speváci
Kategória:Austrálski televízni moderátori
Kategória:Austrálske osobnosti anglického pôvodu
Kategória:Austrálske osobnosti gréckeho pôvodu
Kategória:Držitelia ceny Zlatý glóbus za najlepší mužský herecký výkon (komédia/muzikál)
Kategória:Držitelia Drama Desk
Kategória:Držitelia ceny Grammy
Kategória:Držitelia ceny Emmy
Kategória:Držitelia ceny Tony
Múr

**Múr** môže byť:
* zvislá, najčastejšie nosná konštrukcia postavená z kusového staviva (tehlového, kvádrového alebo kamenného muriva) alebo vyformovaná z betónovej zmesi, murovaná stena, pozri murovaná stena
* ohrada postavená z tehlového, kamenného alebo podobného muriva, murovaný plot, opevnenie, pozri múr (ohrada)
* vo futbale: obranná stena z hráčov postavených blízko seba, aby prekazili súperovu strelu pri priamom alebo nepriamom kope na bránu, pozri múr (futbal)
* expresívne, knižne alebo prenesene: neželateľná, obyčajne nehmotná prekážka brániaca niečomu vo voľnom prechode, bariéra (napr. múr mlčania, múr ostýchavosti)
 
**Múr** [s veľkým M] môže byť aj:
* novela Jeana Paula Sartra, pozri pod Jean-Paul Sartre#Umelecká tvorba
* názov slovenského vydania knihy The Wall: Growing Up Behind the Iron Curtain od Petra Sísa, pozri Peter Sís
* vrch vo Vihorlatských vrchoch, pozri Múr (vrch vo Vihorlatských vrchoch)

## Pozri aj
* Mura (nem. *Mur*), rieka v strednej Európe, prítok Drávy
* val

## Referencie
Kai Hansen

**Kai Michael Hansen** (* 17. január 1963, Hamburg, Nemecko) je nemecký metalový gitarista a spevák.

Svoju hudobnú kariéru odštartoval v roku 1978 v hudobnej skupine Iron Fist so spoluzakladateľom neskoršej skupiny Iron Savior Pietom Sielckom. V roku 1984 spolu s Michaelom Weikathom založil skupinu Helloween, v ktorej hral na gitaru a spieval až do príchodu nového speváka Michaela Kiskeho, ktorý sa mikrofónu ujal na albumoch *[[Keeper of the Seven Keys Part 1]]* a *[[Keeper of the Seven Keys Part 2]]*. Kai z Helloweenu odišiel v rokoch 19881989 kvôli rozsiahlym turné a koncertom. Potom založil vlastnú power metalú skupinu Gamma Ray. V roku 1997 bol spoluzakladateľom skupiny Iron Savior, ale potom sa viac zameral na Gamma Ray, s ktorou vydal niekoľko albumov a vystupuje po celom svete.

Kai sa tiež účastní veľa hudobných projektov. Hral na albumoch *[[Follow the Blind]]* a  *[[Tales from the Twilight World]]* od Blind Guardian. Spolu s HammerFall nahral cover verziu svojej skladby „I Want Out“ z čias Helloweenu. Kai hral tiež rolu *Trpaslíka Regrina* v projekte Avantasia (metalová opera), ktorú organizuje Tobias Sammet.

V roku 2005 sa zúčastnil na turné s mladou nemeckou speed metalovou kapelou Stormwarrior z jeho rodného mesta Hamburg ako hlavný spevák. Na turné hral materiály z klasického albumu od Helloweenu *[[Walls of Jericho]]*, ktoré malo na Stormwarrior najväčší vplyv. V súčasnosti (2012) sa venuje aj projektu Unisonic, kde sa po rokoch opäť stretol s bývalým kolegom a spevákom z Helloweenu Michaelom Kiskeom.

Na jeseň 2017 sa Hansen spolu s Kiskeom v rámci *Pumpkins United World Tour* vrátili späť do Helloweenu. Počas tohto špeciálneho turné skupina odohrala trojhodinové koncerty po celom svete a v rámci turné navštívili aj mesto Bratislava.

## Iné projekty

## Zdroj

Kategória:Nemeckí gitaristi
Kategória:Nemeckí speváci
Kategória:Nemeckí heavymetaloví gitaristi
Kategória:Nemeckí heavymetaloví speváci
Kategória:Sóloví gitaristi
Kategória:Členovia skupiny Helloween
Kategória:Osobnosti z Hamburgu
Anatema (chránená lokalita)

**Anatema** () je chránená lokalita nachádzajúca sa na teritóriu mesta Asenovgrad v južnom Bulharsku v Plovdivskej oblasti.

## Charakteristika
Lokalita Anatema sa nachádza v rovnomennom horskom hrebeni v severnej časti západného podcelku pohoria Rodopy na teritóriu mesta Asenovgrad. Lokalita leží zároveň na území biosférickej prírodnej rezervácie Červená stena. Areál spadá pod vysoký stupeň ochrany. Zakázaná je akákoľvek stavebná a hospodárska činnosť, vrátane prístupu hospodárskych zvierat z dôvodu paše. Na teritóriu je zakázané vykonávať akékoľvek ľudské, dokonca aj údržbové činnosti s výnimkou sanitárnych zásahov a výskumu. V lokalite je zákaz bivakovania. Na teritóriu chránenej lokality Anatema sa vyskytuje viacero vzácnych rastlinných a živočíšnych druhov zapísaných v Červenej knihe ohrozených druhov Bulharska, kvôli ktorých ochrane bolo chránené územie zriadené. Z rastlín sa jedná predovšetkým o druhy *Merendera rhodopaea*, *Merendera sobolifera*, *Fritillaria graeca*, *Haberlea rhodopensis*, *Daphne laureola*, *Alkanna stribrnyi*, *Pulsatilla halleri*, *Dianthus stribrnyi* a *Crocus olivieri*. Zo živočíchov sa jedná predovšetkým o zástupcov vtákov a to konkrétne o druhy myšiak hrdzavý *Buteo rufinus*, sokol sťahovavý *Falco peregrinus*, skaliar modrý *Monticola solitarius*, skaliar pestrý *Monticola saxatilis*, jastrab krahulec *Accipiter nisus*, jastrab veľký *Accipiter gentilis*, tesár čierny *Dryocopus martius* a z plazov o druh *Eryx jaculus*.

## Ochrana a predmet ochrany
Kategória: chránená lokalita

Rozloha: 121,8585 ha

Chránená lokalita bola na území areálu vyhlásená v roku 2004, konkrétne rozkazom Ministerstva životného prostredia a vôd č. PD–1201 zo dňa 18. 11. 2004. Rozkaz bol uverejnený v Štátnom vestníku č. 112 z roku 2004. Chránená lokalita bola vyhlásená na celkovej ploche približne 121,86 hektára. Dôvodom vyhlásenia chránenej lokality Anatema je ochrana vzácnych živočíšnych a rastlinných druhov vyskytujúcich sa na území areálu. V registri chránených území je chránená lokalita „Anatema“ vedená pod kódom 425. Lokalita je spravovaná správou Štátneho lesníctva – Asenovgrad (DL – Asenovgrad) () pod záštitou Regionálnej inšpekcie životného prostredia a vôd – Plovdiv (RIOSV – Plovdiv) ().

## Galéria

Asenovgrad-2020-09-AnatemaPZ-06.jpg|Pohľad na časť lokality Anatema
Asenovgrad-2020-09-AnatemaPZ-01.jpg|Z chránenej lokality Anatema
Asenovgrad-2020-09-AnatemaPZ-02.jpg |Z chránenej lokality Anatema
Asenovgrad-2020-09-AnatemaPZ-03.jpg|Z chránenej lokality Anatema
Asenovgrad-2020-09-AnatemaPZ-05.jpg|Pohľad na vrcholové časti lokality Anatema
Asenovgrad-2020-09-AnatemaPZ-07.jpg|Pohľad na vrcholové časti lokality Anatema


## Referencie

## Iné projekty

Kategória:Chránené lokality v Bulharsku
Kategória:Západné Rodopy
Kategória:Asenovgrad
Kategória:Plovdiv (oblasť)
Symeon z Emesy

Svätý **Symeon z Emesy** (iné mená pozri nižšie; * možno Edessa alebo Egypt; * asi 1. polovica 6. storočia† okolo 550/590, Emesa) bol sýrsky, byzantský mních a asketik, prvý známy z tzv. bláznov pre Krista (v slovanskom prostredí známi ako jurodiví, ). Takmer tri desiatky rokov žil na púšti a neskôr v okolí Emesy. Svojím správaním pohoršoval bežných obyvateľov, no podľa legiend vykonal viaceré zázraky a dokázal predvídať budúcnosť. Jeho život (*vita*) napísal Leontios z Neapolu, šlo o populárne literárne dielo, ktoré bolo preložené do najvýznamnejších jazykov vtedajšieho kresťanského Východu, vrátane cirkevnej slovančiny. Katolíckou a Pravoslávnou cirkvou je uctievaný ako svätý, jeho sviatok pripadá na 21. júla. Rímske martyrológium ho spomína 1. júla.

## Mená
* **Symeon z Emesy**
* **Simeon Jurodivý**
* v slovenskom pravosláví **Simeon Blázon**
* , iný prepis: *Symeon Salos*
* 

## Životopis
Informácie o Symeonovom živote pochádzajú najmä z diela *Život* od Leontia z Neapolu. Nie je preto známe odkiaľ presne pochádzal, ani presné obdobie, v ktorom žil. Podľa *Života* žil v druhej polovici 6. storočia za vlády byzantského cisára Maurikia. Evagrios Scholastikos ho datuje už do obdobia vlády cisára Justiniána I. V mladosti spolu s priateľom Jánom odišiel na púť do Palestíny, kde sa stal mníchom v kláštore Gerasimo. Dvadsaťdeväť rokov mal žiť asketickým životom v púšti neďaleko Mŕtveho mora (iné zdroje hovoria o mori Červenom). Následne odišiel do Emesy (dnešný Homs), kde začal žiť pre všedných ľudí neobvyklým a nekonformným spôsobom. Pod rúškom bláznovstva odmietol tradičné hodnoty antickej polis. Údajne vláčil po uliciach mŕtveho psa nájdeného na hnojisku a mal dokonca prerušiť bohoslužby hádzaním orechov a zhasínaním sviečok. Okrem toho však konal aj zázraky. Napodobňoval správanie Krista, bojoval proti diablovi a údajne mal odvrátiť aj zemetrasenie či predvídať budúcnosť.
 
## Referencie

## Ďalšia literatúra
* 
*  (ukážka online )

Kategória:Pustovníci
Kategória:Sýrski pravoslávni svätci
Kategória:Sýrski katolícki svätci
Kategória:Narodenia v 6. storočí
Kategória:Úmrtia v 6. storočí
Kategória:Byzantskí mnísi
Kategória:Katolícki svätci majúci sviatok 1. júla
Jimmie Johnson

**Jimmie Kenneth Johnson** (* 17. september 1975, El Cajon, Kalifornia, USA) je americký profesionálny automobilový pretekár, sedemnásobný víťaz *Sprint Cup Series* v rámci súťaží NASCAR. Jazdí v modrom Chevrolete s číslom 48 za Hendrick Motorsports.

Od svojich štyroch rokov jazdil na motocykloch, po dokončení strednej školy nastúpil do seriálu automobilových závodov *SCORE International* a neskôr *Xfinity Series*. V najprestížnejšej Sprint Cup Series debutoval v roku 2001 a o rok neskôr sa stal jej regulárnym účastníkom. Celý seriál vyhral v rokoch 2006 - 2010 päťkrát za sebou, 2013 a 2016. Na druhom mieste bol v rokoch 2003 a 2004 a na treťom v roku 2012. Je jediný kto súťaž vyhral päťkrát za sebou, so siedmimi prvenstvami sa delí o historický primát s Richardom Pettym a Dale Earnhardtom.

Preteky *Daytona 500* vyhral v rokoch 2006 a 2013, v exhibičnom *NASCAR Sprint All-Star Race* bol prvý štyri razy (2003, 2006, 2012 a 2013). V roku 2009 získal cenu agentúry Associated Press pre najlepšieho športovca roku.

Od roku 2021 sa presúva do IndyCar, aby sa pripojil k tímu Chip Ganassi Racing.

Žije v Charlotte, je ženatý s Chandrou Janwaya, majú dcéry Genevieve a Lydia. Spolu s manželkou vedie dobročinnú organizáciu *The Jimmie Johnson Foundation*. Objavil sa v cameo roli vo filme *Herbie: Na plný plyn*.

## Referencie


## Iné projekty

## Externé odkazy
* Oficiálna stránka 

## Zdroj
*

Kategória:Automobiloví pretekári USA
Kategória:Osobnosti z Kalifornie
Styčná kancelária SR pre výskum a vývoj v Bruseli

**Styčná kancelária SR pre výskum a vývoj v Bruseli** - **SLORD** () bola založená Ministerstvom školstva, vedy, výskumu a športu SR a Centrom vedecko-technických informácií SR v januári 2014. Kancelária sa zameriava na sledovanie a komunikáciu európskych politík a nástrojov na podporu výskumu, vývoja a inovácií s dôrazom na aktuálny rámcový program EÚ pre výskum a inovácie – Horizont Európa. 

Cieľom kancelárie je zlepšovať a sprostredkovávať komunikáciu slovenskej výskumno-inovačnej komunity s európskymi a svetovými inštitúciami v oblasti výskumu, vývoja a inovácií a medzinárodnou výskumnou-inovačnou komunitou. Kancelária ponúka súbor podporných aktivít od informovania a poradenstva, cez budovanie ľudských kapacít vo výskume a prepájanie na zahraničné excelentné pracoviská, až po cielenú propagáciu slovenského výskumu a inovácií v zahraničí. Kancelária tiež koordinuje neformálnu profesijnú sieť pre osoby na riadiacich pozíciách slovenských vysokých škôl a verejných, štátnych a neziskových výskumných organizácií s názvom ProEurópa.  

## Služby
Styčná kancelária poskytuje nasledovné bezplatné služby:

#Monitoring a informovanie o vývoji politík EÚ
#Podpora pri príprave výskumných a inovačných projektov
# Propagácia slovenského výskumu, vývoja a inovácií v zahraničí 
# Bezplatné poskytnutie priestorov na kontaktné stretnutia v Bruseli pre slovenských výskumníkov a inovátorov

## Spolupráca
Kancelária je členom neformálneho združenia styčných kancelárií pre výskum, vývoj a inovácie so sídlom v Bruseli - **[https://iglortd.org/ IGLO]** (Informal Group of RTD Liason Offices). Sieť v súčasnosti združuje 31 členských kancelárií a jej cieľom je uľahčiť a posilniť interakciu, výmenu informácií a spoluprácu medzi jej členmi, ich národnými výskumnými systémami a európskymi inštitúciami v otázkach týkajúcich sa výskumu, vývoja a inovácií EÚ, najmä rámcových programov. V rokoch 2021 a 2022 kancelária SLORD spolu predsedala pracovnej skupine IGLO pre implementáciu rámcových programov a v súčasnosti spolu predsedá pracovnej skupine pre digitálnu transformáciu.

## Referencie


## Externé odkazy
*Oficiálny web

Kategória:Ministerstvo školstva, výskumu, vývoja a mládeže Slovenskej republiky
Kategória:Veda a technika na Slovensku